Versoen met die Heilige Gee - Francois Malan - www.bybelkennis.co.za
by Mitch Kalp · 03/12/2014
Hoe versoen ‘n mens die Heilige Gees? – dis ‘n vraag wat een van my dogters my gevra het en ek sal graag aan haar die korekte antwoord wil gee.
Ek veronderstel die vraag bedoel: hoe word ek/ons met die Heilige Gees versoen.
Die Heilige Gees is ‘n Persoon in die godheid saam met die Vader en die Seun. In Johannes 14 sê Jesus:
In die huis van my Vader is daar baie woonplek…Ek gaan om vir julle plek te berei (14:2)
As iemand My liefhet, sal hy ter harte neem wat Ek sê, en my Vader sal hom liefhê en
Ons sal na hom toe kom en by hom woon (14:23)
As julle My liefhet, sal julle my opdragte gehoorsaam. En Ek sal die Vader vra en Hy sal
vir julle ‘n ander Helper gee sodat Hy vir ewig by julle kan wees. Hy is die Gees
van die waarheid…Julle ken Hom, om Hy by julle en in julle sal wees (14:15-17).
Die Helper, die Heilige Gees, wat die Vader in my Naam sal stuur, Hy sal julle in alles
onderrig en julle aan alles herinner wat Ek vir julle gesê het (14:26).
Ons versoening is met God, die Vader en die Seun en die Heilige Gees.
Dit begin by God wat die wêreld wat Hy geskep het so lief het dat Hy sy enigste Seun
gegee het, sodat elkeen wat in Hom glo, nie verlore gaan nie, maar die ewige lewe kan hê (Joh 3:16).
…wanneer iemand gesondig het, het ons Jesus Christus, die Regverdige, as Helper by die Vader. En Hy is ‘n versoening/soenoffer vir ons sondes – nie net vir ons sondes
nie maar ook vir dié van die hele wêreld ( 1 Joh 2:1-2)
Hierin bestaan die liefde: nie dat ons God liefgehad het nie, maar dat Hy ons liefgehad
het en sy Seun gestuur het as soenoffer vir ons sondes (1 Joh 4:10).
Almal het gesondig en nagelaat om die eer aan God te gee, en tog word hulle
goedgunstiglik vrygespreek deur die bevryding in Christus Jesus. Hom het God
daargestel as ‘n versoeningsoffer in sy bloed, en wat deur die geloof verkry word
Die geloof in Jesus as ons versoening met God word gewerk deur die Heilige Gees wat ons deur die woord van die Here oortuig van ons sonde, en van geregtigheid – dat ons verhouding met God reggestel is deur Christus se offer – en oordeel – as ons ons nie bekeer tot die Here Jesus nie (Johannes 16:7-11). Efesiërs 2:8 sê ook dat ons geloof in Jesus ‘n gawe van God is.
Romeine 8:11 sê: As die Gees van Hom wat Jesus uit die dood opgewek het in julle woon, sal Hy wat Christus uit die dood opgewek het, ook julle sterflike liggame lewend maak deur sy Gees wat in julle woon.
God werk in ons deur sy woord wat ons hoor oor Jesus wat ons versoening met God bewerk het deur sy sterwe en opstanding. Die Heilige Gees gebruik dié woord om ons te oortuig van ons sonde en dat ons deur Jesus se sterwe met God versoen is en God se kinders geword het in ons geloofsverbondenheid aan sy Seun. Ons versoening is met God. Jesus het dit bewerk aan die kruis toe Hy, wat self God is, al ons sonde en die sonde van die ganse wêreld op Hom geneem het en so versoening vir ons berei het. Die Heilige Gees verbind ons aan Jesus se soenoffer deur ons tot geloof in Jesus te oortuig.
Hoe versoen ‘n mens die Heilige Gees? – 1 Joh 1:9 sê: As ons ons sondes erken – God is getrou en regverdig en daarom sal Hy ons ons sondes vergeef en ons van alle kwaad reinig.
Romeine 8:26 sê: So kom die Gees ons ook in ons swakheid te hulp, want ons weet nie mooi waarvoor ons behoort te bid nie; maar die Gees tree self vir ons in met versugtinge wat nie verwoord kan word nie.
Tags: GodHeilige GeesVersoening
Gebruike en Gewoontes in die Bybel: Sosiale en Politieke Groepe(5) – JP Louw